Det er vigtigt, at barnet sidder stramt ind mod den voksne, for at selen støtter optimalt. Når barnet placeres i bæreselen, skal det passe med, at toppen af barnets hoved er på højde med den voksnes kraveben. Ydermere skal man sørge for, at man altid kan se barnets ansigt, og at barnet har en naturlig siddestilling, lidt som en frø, hvor ryggen krummes i et C, og benene ikke hænger og dingler.